מנחם מנכין היילפרין

הרב **מנחם מנכין (מענכין) היילפרין** (לעיתים: **הלפרין**; תר"ד, 1844 – ו' בניסן תרפ"ד, 1924) היה מקובל ירושלמי, ומחבר הוספות, הגהות וביאורים לספר "עץ חיים" של הרב חיים ויטאל.

## תולדותיו
נולד בהורודנה שברוסיה הלבנה לר' שלום. הוא הקדיש את עיתותיו לתורה והתפרנס ממסחר בספרי קודש ואתרוגים מארץ ישראל ומספר פעמים ביקר בארץ ישראל לצורך מסחרו. ניהל בהורודנה את בית המדרש "חברת אלשיך" והיה ידוע כעושה נפלאות ואף סופר עליו מקרה בו גירש דיבוק שנכנס בנערה יתומה.

בתרמ"ה הוציא לאור לראשונה את "עץ חיים" עם הוספותיו, הגהותיו וביאוריו. בה'תר"ן פרסם את הספר "כבוד חכמים" בו חלק על טענתו של הרב יעקב עמדין בספרו "קנאות" שהספר "חמדת ימים" חובר בידי נתן העזתי, תלמידו של שבתאי צבי וטען שהספר תואם את קבלת האר"י ועל כן מקורו במקובל אמיתי.

בתרס"א עלה לירושלים והתגורר בבתי מחסה שבעיר העתיקה ונחשב מראשי המקובלים בעיר. הרב היילפרין היה קשור בישיבת המקובלים שער השמים שבה למד.

היה בידידות עם הרב יוסף חיים זוננפלד. העריך מאוד את הרב קוק ודיבר עמו פעמים רבות בנגלה ובנסתר.

## חיבוריו
*הגהות וביאורים לספרי ר' חיים ויטאל. לעיתים מכונה ספרו בראשי התיבות **הגוֹבִּ"י**:
**ל**עץ חיים** - יצאו על חלקים א'-ג' בוורשה תרנ"א עם חיבורים נוספים. ההגהות והביאורים של הרב היילפרין נכללו גם במהדורות מאוחרות יותר של הספר שכללו פירושים נוספים, חדשים יותר.
**ל**מבוא שערים** - הוצאת י"נ לעווי, ירושלים תרס"ד.
**ל**שער ההקדמות** - עם הגהות, ביאורים וציונים "שמן ששון", יצא לראשונה בירושלים תרס"ט, והודפס שוב בתשל"ד ובתשנ"ד (בתשנ"ד הודפס ב"ישיבת החיים והשלום וכולל עטרת מרדכי").
**ל**[[שער הכוונות]]** - יצא לראשונה בירושלים תרס"ב ושוב בהוצאת "יריד הספרים", ירושלים תשס"ו (2005). כמו כן הודפס הספר בהוצאת 'ישיבת המקובלים מהרח"ו תכב"ץ', ירושלים תשס"? (השנה לא ברורה אך היא לאחר תש"ס ולפני תש"ע) בהוספות.
**ל**שער מאמרי חז"ל** - מופיעים בתוך "בית לאבות: פירוש על פרקי אבות", שחיבר הרב יעקב ליב לוי, מאחיו של הרב נחום לוי משאדיק. דברי הרב היילפרין הם על ביאור לאבות על דרך הנסתר שהובא בצירוף לחיבור, לפי שיטת האר"י כפי שכתב הרב חיים ויטאל ב'שער מאמרי חז"ל'. הוצאת נ' לעווי ושותפיו, ירושלים תרס"ה. הודפס שוב בהוצאת ש"ז לעווי, ירושלים תשל"א. החיבור "בית לאבות" בפני עצמו הודפס לראשונה בורשה תרל"ב עם חידושים מהאב הרב אברהם מפוזן ומהאחים ופירוש רש"י.
**ל**שער רוח הקודש** - נוספו גם הגהות וביאורים של הרב אהרן שלמה מהרי"ל, דפוס לעווי ושותפיו, ירושלים תרע"ב.
*הגהות על **רחובות הנהר: נהר שלום: על ס’ כוונות התפילות, המצות ויחודים** של הרב שלום שרעבי - הוצאת 'ישיבת המקובלים ע"ש מהרח"ו', ירושלים תש"ע (2009).
*הערות ל**כללי קצור ספר הפליאה** מאת הרב הרדב"ז - הרב היילפרין הביא לבית הדפוס את הספר עם הערותיו. יצא לאור ירושלים תר"ע-תרע"ד (לא ברורה השנה המדויקת וזהו טווח השנים).
***כבוד חכמים: להשיב כבוד לחכמי האמת על ידי מלחמת מצווה במלעיביהם ולהחזיר העטרה ליושנה** - יצא לראשונה בדפוס י"ד פרומקין, ירושלים תר"ן; הודפס ב"דפוס לעווי ושותפיו", ירושלים תרס"ד עם צוואת הרב אליהו מקאליש (ראב"ד קאליש ומחבר "יד אליהו"); כן הודפס בדפוס פרומקין בתרס"ב ותש"ד; הודפס שוב בברוקלין, ניו יורק תשנ"ד עם "מלחמת יעבץ".

## קישורים חיצוניים
*
*רבי שמעון צבי הורוויץ ורבי מנחם מענכין הלפרין - גאוני הקבלה, אשכול על הרב הלפרין יחד עם הרב שמעון צבי הורוביץ (וכן מדובר שם גם על הרב חיים יהודה לייב אויירבך) בפורום אוצר החכמה
*כבוד חכמים, באתר היברובוקס

## הערות שוליים

קטגוריה:רבנים בלארוסים
קטגוריה:רבנים ביישוב
קטגוריה:ראשי ישיבות לקבלה
קטגוריה:ירושלים: רבנים
קטגוריה:מחברי ספרות תורנית
קטגוריה:מחברי ספרי קבלה
קטגוריה:אנשי העלייה הראשונה
קטגוריה:גרודנו: רבנים
קטגוריה:יהודים הקבורים בהר הזיתים: חלקת הפרושים
קטגוריה:רבני ישיבת שער השמים
קטגוריה:פרשני שער הכוונות
קטגוריה:ארץ-ישראלים שנולדו ב-1844
קטגוריה:ארץ-ישראלים שנפטרו ב-1924